

# Илдар Халиков Россия урман хуҗалыгы җитәкчесе белән очрашты

*18.11.2014*


Татарстан Премьер-министры Илдар Халиков бүген Россия Федерациясенең экология һәм табигый байлыклар министры урынбасары – Урман хуҗалыгы федераль агентлыгы җитәкчесе Иван Валентик белән очрашты.


ТР Хөкүмәте йортында узган очрашуда анда катнашучылар Татарстанда урман тармагы үсеше мәсьәләләре турында фикер алыштылар. Иван Валентик билгеләгәнчә, республика бу юнәлештә Россиянең иң алга киткән төбәкләреннән санала, ТР да алдынгы орлыкчылык комплексы эшли, ул РФнең башка субъектлары өчен үрнәк булып тора.


Иван Валентик шулай ук Татарстан җитәкчелегенә һәм шәхсән Илдар Халиковка бүген ачылган БМОның Европа икътисади комиссиясенең Урманнар һәм урман тармагы комитетының 72 сессиясен Казанда оештырулары өчен рәхмәт белдерде.


*ТР Президенты матбугат хезмәте. Михаил Миронов*
Илдар Халиков Россия урман хуҗалыгы җитәкчесе белән очрашты